**Notă informativă**

**la proiectul Hotărârii Guvernului cu privire la aprobarea însemnelor uniformei şi a normelor de echipare cu uniformă a funcţionarului fiscal cu statut special**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Prezentul proiect de hotărîre este elaborat de către Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Elaborarea prezentului proiect de hotărîre de Guvern este condiționată de art.1375 alin.(2) din Codul fiscal nr.1163/1997, care prevede că, funcționarul fiscal cu statut special poartă uniformă, atribuită gratuit, precum și însemnele distinctive ale Serviciului Fiscal de Stat. Modelul uniformei și al însemnelor și normele de asigurare cu uniformă se aprobă de către Guvern. Regulile de purtare a uniformei și a însemnelor distinctive sînt stabilite prin ordin al directorului.  Astfel, în scopul stabilirii modelului uniformei, a însemnelor și normelor de asigurare cu uniformă a funcționarilor fiscali cu statut special, a fost elaborat prezentul proiect de hotărîre de Guvern.  Prezentul proiect de hotărîre de Guvern are drept scop aprobarea însemnelor și obiectelor de uniformă pentru funcționarii fiscali cu statut special, precum și aprobarea normelor de asigurare cu echipament a acestora. |
| **3.** **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul de hotărîre nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul Hotărârii Guvernului cu privire la aprobarea însemnelor uniformei și a normelor de echipare cu uniformă a funcționarului fiscal cu statut special conține următoarele prevederi:  1) însemnele uniformei pentru funcționarii fiscali cu statut special;  2) obiectele de uniformă pentru funcționarii fiscali cu statut special;  3) normele de asigurare cu echipament a funcționarilor fiscali cu statut special.  De asemenea, proiectul prevede învestirea Serviciului fiscal cu dreptul de a aproba:  1) regulile de deținere, exploatare şi gestionare a echipamentului;  2) normele temporare (pînă la 2 ani) de asigurare cu echipament a unor categorii de funcționari fiscali, luînd în considerare specificul serviciului;  3) nomenclatorul prețurilor la echipament;  4) normele de asigurare cu echipament special. |
| **5.** **Fundamentarea economico-financiară** |
| Surse financiare pentru implementarea prezentului proiect sînt prevăzute în bugetul Serviciului Fiscal de Stat. |
| **6. Modul de încorporare a actului în cadrul normativ în vigoare** |
| Prezentul proiect de Hotărîre nu implică modificarea, elaborarea sau abrogarea unor acte normative. |
| **7. Avizarea și consultarea publică a proiectului** |
| În scopul respectării prevederilor Legii nr.239/2008 privind transparența în procesul decizional, anunțul privind inițierea procesului de elaborare a proiectului Hotărîrii Guvernului privind modificarea unor acte legislative, este plasat pe pagina oficială a Ministerului Finanțelor, la compartimentul Transparența decizională/Consultări publice și va asigura avizarea acestuia de către instituțiile interesate.  În conformitate cu prevederile Regulamentului Guvernului, aprobat prin Hotărîrea Guvernului nr.610/2018, prezentul proiect se transmite Cancelariei de Stat pentru înregistrare. Proiectul urmează a fi consultat cu Ministerul Justiției, Centrul Național Anticorupție. |
| **8. Constatările expertizei anticorupție** |
| Informația privind rezultatele expertizei anticorupție este inclusă în sinteza obiecțiilor și propunerilor/recomandărilor la proiect de hotărîre. |
| **9. Constatările expertizei de compatibilitate** |
| Proiectul de hotărîre nu are drept scop armonizarea legislației naționale cu legislația Uniunii Europene. |
| **10.** **Constatările expertizei juridice** |
| Informaţia referitoare la concluziile expertizei privind compatibilitatea proiectului de hotărîre cu alte acte normative în vigoare, precum și respectarea normelor de tehnică legislativă este inclusă în sinteza obiecțiilor și propunerilor/recomandărilor la proiectul de hotărîre. |

**Viceprim-ministru,**

**Ministru al Finanțelor**  **Serghei PUȘCUȚA**